b'\n_START_ARTICLE_\nFMA I.Ae. 27 Pulqui I\n_START_PARAGRAPH_\nI.Ae. 27 Pulqui I (suom. Nuoli) oli Argentiinan ensimm\xc3\xa4inen suihkuh\xc3\xa4vitt\xc3\xa4j\xc3\xa4. Sen suunnitteli vuonna 1946 ranskalainen \xc3\x89mile Dewoitine Instituto Aerotecnico -instituutissa. Koneen ansiosta Argentiina oli viides maa, joka kehitti suihkukoneen. Muita olivat Yhdysvallat, Saksa, Englanti ja Neuvostoliitto._NEWLINE_Muut suunnittelijat olivat Juan Ignacio San Mart\xc3\xadn, Enrique Cardeilhac ja Norberto L. Morchio. Koneen prototyyppi lensi 9. elokuuta 1947. Koelent\xc3\xa4j\xc3\xa4n\xc3\xa4 toimi v\xc3\xa4nrikki Osvaldo Weiss. Koneen suoritusarvot eiv\xc3\xa4t olleet riitt\xc3\xa4v\xc3\xa4n hyv\xc3\xa4t, siksi Argentiina kaavaili kehittyneemm\xc3\xa4n FMA I.A.e 33 Pulqui II -koneen rakentamista. Aseistuksena vain pelkk\xc3\xa4 leko-tykkiaseistus: 4x 20 mm tykit._NEWLINE_Prototyyppi on Museo Nacional de Aeron\xc3\xa1utica de Argentina -museossa.'